kardosdrur/scandi-wiki huggingface dataset:
Julius Wagner-Jauregg

Julius Wagner-Jauregg (født 7. marts 1857 i Wels, Oberösterreich, død 27. september 1940 i Wien) var en østrigsk læge og professor i psykiatri på den psykiatriske universitetsklinik i Wien, som i 1927 fik Nobelprisen i fysiologi eller medicin for sin udvikling af malariaterapi som behandling for neurosyfilis, det tredje sygdomsstadie af infektion med syfilis.

Den 14. juni 1917, gennemførtes den første malariabehandling, da Julius Wagner-Jauregg, indsprøjtede blod fra en malariasyg patient i to patienter med dementia paralytica. Der efter anvendte han blod fra disse patienter til at behandle endnu en lille gruppe syfilis-patienter. Syv år senere var antallet af behandlede kommet op på over 1.000. Baggrunden for at forsøge sig med denne behandling var, at Wagner-Jauregg havde iagttaget, at feberanfald tilsyneladende havde en god virkning på patienter, der havde fået diagnosticeret dementia paralytica. Han gjorde sig derfor overvejelser om at forsøge at "pode" patienter med blod fra malariapatienter, og efter at have forsøgte med andre metoder, greb han muligheden, da en soldat med kulderystelser og regelmæssige feberanfald blev indlagt på hans klinik. Behandlingen gav vellykkede resultater, ifølge Wagner-Jauregg, der skønnede, at over to tredjedele af patienterne oplevede forbedrede tilstande. 

I begyndelsen af 1920’erne havde malariabehandlingen bredt sig til det meste af Europa, Sydamerika og USA.

Nobelkommittéen motiverede prisen blandt andet med følgende (The Nobel Prize in Physiology or Medicine 1927: Award Ceremony Speech):
Hvad gjorde Wagner-Jauregg for at helbrede de ulykkelige ofre for denne frygtelige sygdom? Der findes et ordsprog som lyder: "ondt skal med ondt fordrives" som kan angives som motto for hans behandling af [neurosyfilis-]lammelse. Han helbredte de mentalt angrebne patienter ved at infektere dem med en anden sygdom — — malaria.

Det skulle vise sig, at behandlingen ikke gav den helbredelse, samtiden havde håbet. 

Wagner-Jauregg blev i 1927 valgt som udenlandsk medlem (svensk: ledamot) nummer 717 i Kungliga Vetenskapsakademien.

Noter

Litteratur 
 Jesper Vaczy Kragh (red.): Psykiatriens Historie i Danmark (København 2009)

Eksterne henvisninger 

 Allan Madsen: "Psykiatriens historie i Danmark" (Dansk Sociologi Nr. 1/20. årg. 2009)
 Nobelprize.org, Nobelpriset i fysiologi eller medicin 1927
 Nobelprize.org, Julius Wagner-Jauregg - biografi

Nobelprismodtagere fra Østrig
Nobelprismodtagere i medicin
Østrigere i 1800-tallet
Østrigere i 1900-tallet
Læger fra Østrig
Medlemmer af Kungliga Vetenskapsakademien
Personer fra Wels
Professorer fra Østrig
Andreas Brünniche

Andreas Brünniche er navnet på flere personer:

 Andreas Brünniche (maler) (1704-1769) – dansk maler (Andreas Pedersen Brünniche)
 Andreas Brünniche (læge) (1823-1908) – dansk læge (Andreas Schytz Plum Brünniche)
Knarvik

Knarvik er en by der er administrationscenter i Lindås kommune i Hordaland fylke i Norge. Den er også regionscenter for Nordhordland. Byen havde 5.013 indbyggere i 2012. Stedets postnavn er Isdalstø, som ligger ca. 500 meter fra Knarvik.

Før 1970'erne bestod Knarvik ikke af mere end ca. 30 indbyggere, men da Hordaland Fylkeskommune afgjorde at Knarvik skulle opbygges som regioncenter tog udviklingen voldsom fart. Knarvik Senter blev i løbet af få år et af landets største indkøbscentere. Kommuneadministrationen blev flyttet til Knarvik fra landsbyen Lindås, som ligger nordligt i kommunen.

Udbygning af boligområder og skoler damt øget erhvervsaktivitet førte til at Knarvik blev den største by i Nordhordland i løbet af 1980'erne. Frem til åbningen af Nordhordlandsbroen i 1994 var færgeforbindelsen som sammenbandtbandt sammen Nordhordland med Bergen, Knarvik–Steinestø, landets mest trafikerede målt i antal biler.

Knarvik er hjemsted for Knarvik videregående skole, en af det tidligere fylke Hordalands største videregående skoler.

I september hvert år arrangeres motionsløbet Knarvikmila som er et af Norges største motionsløb.

Eksterne kilder/henvisninger 

Lindås
Byer i Vestland
Charles Nicolle

Charles Jules Henri Nicolle (født 21. september 1866 i Rouen, død 28. februar 1936 i Tunis) var en fransk læge og nobelprisvinder. Han blev tildelt Nobelprisen i fysiologi eller medicin i 1928 for sit arbejde med at udvikle en medicin mod mæslinger.

Nicolle lærte tidlig om biologi fra sin fader, Eugène Nicolle, som var læge ved sygehuset i Rouen. Han fik en kandidatgrad i 1893 fra Pasteur Institute. På dette tidspunkt vendte han til Rouen som medlem af medicinfakultetet frem til 1896 og da som direktør for bakteriologlaboratoriet.

I 1903 blev Nicolle direktør for Pasteur Institute i Tunis, hvor han udførte arbejdet med tyfus, som senere skulle give ham en Nobelpris. Han var endnu direktør for instituttet, da han døde i 1936. I 1927 blev han indvalgt som medlem i Kungliga Vetenskapsakademien.

Nicolle skrev også fiktion og filosofi gennem livet, herunder bøgerne Le Pâtissier de Bellone, Les deux Larrons og Les Contes de Marmouse.

Han giftede sig med Alice Avice i 1895 og fik to børn, Marcelle (f. 1896) og Pierre (f. 1898).

Eksterne henvisninger 

 Nobelprize.org, Nobelprisen i fysiologi eller medicin 1928
 Nobelprize.org, Charles Nicolle - biografi

Nobelprismodtagere fra Frankrig
Nobelprismodtagere i medicin
Personer fra Rouen
Franskmænd i 1800-tallet
Franskmænd i 1900-tallet
Medlemmer af Kungliga Vetenskapsakademien
North

North kan henvises til:
 North (film), film fra 1994 af Rob Reiner
 North (Everon), album af tyske musikgruppe Everon
 North (Darkstar), album af Darkstar
 North (Barclay James Harvest), album af John Lees' Barclay James Harvest
 Team North, et e-sport-team

Geografi 
 North (South Carolina), by i South Carolina
 North City, by i Illinois
John James Rickard Macleod

John James Rickard Macleod (født 6. september 1876 i Clunie i Perthshire, død 16. marts 1935 i Aberdeen) var en skotsk fysiolog. I 1923 modtog han Nobelprisen i fysiologi eller medicin for opdagelsen af insulin.

Macleod blev 1899 demonstrator i fysiologi ved London hospital, 1903 professor i Cleveland, Ohio, 1918 i Toronto samt fra 1928 i Aberdeen. Han bedrev undersøgelser angående kulhydratomsætningen, angående åndingscentrum, dykkersyge med mere men er mest kendt for de arbejder, hvori han befordrede Frederick G. Bantings opdagelse af insulinet, for hvilke han sammen med denne modtog nobelprisen i fysik og medicin 1923.

Forfatterskab 
Blandt Macleods skrifter bemærkes:
Diabetes, its pathological physiology (1913), 
Physiology an biochemistyr in modern medicine (1916, 6. udgave 1930), 
Insulin (1925, sammen med W. R. Campbell) og 
Carbo-hydrate metabolism and insulin (1926).

Noter

Eksterne henvisninger 

 Nobelprize.org, Nobelpriset i fysiologi eller medicin 1923
 Nobelprize.org, John Macleod - biografi

Nobelprismodtagere fra Storbritannien
Fysiologer fra Storbritannien
Nobelprismodtagere i medicin
Briter i 1800-tallet
Briter i 1900-tallet
Medlemmer af Royal Society
Faglitterære forfattere fra Skotland
Andreas Brünniche (læge)

Andreas Schytz Plum Brünniche (født 25. januar 1823 i Skovlænge på Lolland, død 6. juni 1908 i København) var en dansk læge, far til Einar Brünniche.

Karriere 
Han var en søn af sognepræst, senere provst Andreas Brünniche og Anna Agnete født Plum, dimitteredes 1840 fra Vordingborg Skole, tog lægeeksamen 1846, var i to år kandidat ved Plejestiftelsen, i felttogene 1848-50 underlæge i Armeen, studerede derefter fra 1852 i Paris, kom 1853 hjem og var koleralæge under epidemien og derefter reservemedikus på Frederiks Hospital under S.M. Trier indtil 1856. Brünniche tog 1857 doktorgraden ved en afhandling om tuberkulosen og bidrog til C.E. Fengers Hospitals-Meddelelser. Han var et par år indtil 1860 medredaktør af Hospitalstidende, som han i 1858 var medstifter af, senere i lang tid redaktør af Bibliothek for Læger (indtil 1870). 1862 konkurrerede han forgæves til et lektorat i intern medicin sammen med C.E. With og Carl M. Reisz, og heller ikke ved Kommunehospitalets oprettelse 1863 fik han en ledende stilling. Under krigen 1864 fungerede han som overlæge ved et lazaret i København, 1858-70 var han læge ved Børnehospitalet (i Rigensgade), hvor han som den første herhjemme holdt kliniske forelæsninger over børnesygdomme.

Først i 1870 blev Brünniche overlæge ved Kommunehospitalets 2. afdeling, hvilket han var til 1896. 1865 fik han professortitlen og blev 1893 etatsråd. 1875 blev han medlem af direktionen for Børnehospitalet og 1876 af bestyrelsen for Det Classenske Litteraturselskab for Læger. Brünniche blev Ridder af Dannebrogordenen 1870, Dannebrogsmand 1888 og Kommandør af 2. grad 1896.

Han blev gift 18. december 1857 i Trinitatis Kirke med Sophie Georgia Gad (14. marts 1834 i København - 27. april 1913 sammesteds), datter af biskop P.C. Stenersen Gad.

Han er begravet på Assistens Kirkegård.

Gengivelser 
 Portrætmaleri af Morten Thrane Brünnich 1833
 Afbildet på gruppemaleri af Just Holm 1848 (Det Nationalhistoriske Museum på Frederiksborg Slot)
 Xylografi 1876 efter foto
 Litografi af I.W. Tegner 1882 efter foto
 Buste af Ludvig Brandstrup 1901 (Kommunehospitalet); bronzeeksemplar (Medicinsk Museion)
 Tegning af Marie Christiansen 1904 (Medicinsk Museion)
 Fotografier af Peter Most og Hansen, Schou & Weller (begge Det Kongelige Bibliotek)

Kilder

Eksterne henvisninger 
 

 
 Smith og Bladt, Den danske Lægestand, 5. udgave.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Læger fra Danmark
Titulære professorer fra Danmark
Personer fra Lolland
Danskere i 1800-tallet
Personer i Treårskrigen fra Danmark
Personer i den 2. Slesvigske Krig fra Danmark
Redaktører fra Danmark
Etatsråder fra Danmark
Kommandører af Dannebrog
Andreas 2
Jess Pedersen

Jes(s) Pedersen ”Stærke Jess fra Odder” (8. november 1878-1946) var en dansk bryder.

Jess Pedersen var først bryder i Odder og senere i Hamburg, hvor han som amatør trænede under Heinrich Stark og debuterede som professionel 1900. I 1892 begyndte franske sportsblade at arrangere såkaldte VM for professionelle og her nåede han status som en af verdens bedste professionelle brydere, da han blev verdensmester hele fem gange. Men disse mesterskaber blev også afviklet flere gange om året og var ganske uofficielle. Han kæmpede sig til VM-titler i 1903 og 1908. Han turnerede rundt i hele verden og slog sig derpå ned i Frankrig og blev siden fransk statsborger.

Kilder
 Den største fra en gylden epoke - www.b.dk
 1850-1906 Fra cirkus til OL - dr.dk
 Wrestling Almanac: W4E Biographien – Jess Pedersen - Professional Wrestling WWF4ever.de 

Brydere fra Danmark
Personer fra Odder
Cirkus Bech-Olsen

Cirkus Bech-Olsen var et dansk omrejsende cirkus, som blev startet 1908 af den danske mesterbryder, Magnus Emanuel Bech-Olsen (1866-1932). Cirkus Bech-Olsen havde en periode også fast spillested i København, da Bech-Olsen lejede et grundstykke på Ladegårdens jorder, hvor han i 1910 indviede en cirkusbygning af træ på Åboulevarden i København med plads til 2.000 tilskuere. Senere drev Bech-Olsen for en kortere periode biografteater under navnet Kæmpe Biografen i bygningen, der blev revet ned i 1919. 

Efter næsten 25 år som cirkusdirektør døde Magnus Bech-Olsen i 1932, Cirkus Bech-Olsen blev overtaget af hans søn Manne Bech-Olsen, men ophørte to år senere i 1934.

Kilder og referencer 

Bech-Olsen
Etableret i 1908
Mercedes-Benz type 126

Mercedes-Benz type 126 var modelkoden for Mercedes-Benz S-klassen i årene 1979 til 1991.

Bilen blev også produceret på en fabrik i Sydafrika til og med 1994, og kunne i USA også fås med dieselmotor.

Versioner 
 SE = 4-dørs kort sedan type W126
 SEL = 4-dørs lang sedan type V126
 SEC = 2-dørs coupé type C126

126
Luksusbiler
Coupéer
Baghjulstrukne biler
Biler introduceret i 1979
Biler fra 1970'erne
Biler fra 1980'erne
Biler fra 1990'erne
Coconut (sang)

"Coconut" er en sang som blev først indspillet og skrevet af Harry Nilsson fra hans syvende studiealbum Nilsson Schmilsson (1971). Sangen blev udgivet som single i 1972 og nåede nummer otte på Billboard Hot 100.

Version af Dannii Minogue 

Dannii Minogue indspillede sangen i 1994. Da hun forlod pladeselskabet Mushroom Records i 1995 og underskrevet med Eternal Records i 1996 havde hun sporet remixet af producenterne Flexifinger.

Sangen blev oprindeligt præsenteret som et skjult spor fra hendes tredje studiealbum Girl. Sangen blev udgivet den 7. december 1998 i Australien som den fjerde og sidste single fra albummet.

Sporliste 
CD single
 "Coconut" – 4:50
 "Everybody Changes Underwater" – 6:36
 "Heaven Can Wait" (7" Version) – 4:06
 "Someone New" – 9:22
 "Heaven Can Wait" (Trouser Enthusiasts' Cloud Nine Mix) – 12:13
 "Heaven Can Wait" (D-Bop's Heavenly Girl Mix) – 7:47

Eksterne henvisninger 
Officielle tekst

Harry Nilsson-sange
Dannii Minogue-sange
Singler fra 1972
Singler fra 1998
Bertil

Bertil er et svensk drengenavn. Personer med navnet:

 Bertil Lindblad (1895-1965) - svensk astronom
 Bertil Ohlin (1899-1979) - svensk økonom og nobelprismodtager
 Prins Bertil af Sverige (født 1912-1997) - svensk prins
 Sven-Bertil Taube (født 1934) - svensk musiker

Drengenavne
Kammerjazz

Kammerjazz (afledt af klassisk kammermusik + jazz) er en betegnelse anvendt på elegant, virtuos jazzmusik udført i mindre ensembler (f.eks. Oscar Peterson’s Trio, Modern Jazz Quartet, o.lign).

Betegnelsen bruges også om små jazz-ensembler, hvor rytmegruppen suppleres med få instrumenter fra den klassiske europæiske kunstmusik, som f.eks. violin og cello – og da ofte baseret på partiturspil, vekslende med fri improvisation over temaet.

Improvisationsmusik
Jazzgenrer
Nicolai Abraham Brummer

Nicolai Abraham Brummer (27. august 1822 i Sønderhå Præstegård, Hassing Herred – 1. marts 1903 på Frederiksberg) var en dansk officer og jernbanemand, gift med Therese Brummer, far til Valdemar Brummer og onkel til Carl Brummer.

Han var søn af sognepræst og konsistorialråd Nicolai Brummer (1775-1857) og Sophie Cathrine født Hansen (1790-1864) og blev uddannet i Ingeniørkorpset, hvor han sluttede sin karriere med rang af oberst. Brummer var siden driftsbestyrer ved Gribskovbanen. 15. august 1871 blev han Dannebrogsmand og 29. maj 1900 Kommandør af 2. grad af Dannebrogordenen.

Brummer var gift to gange: 7. august 1852 ægtede han i Hammer Præstegård Kirstine Marie Rørdam (14. december 1833 i Låstrup Præstegård ved Præstø - 30. august i Aarhus), datter af sognepræst Hans Christian Rørdam. 17. maj 1861 ægtede han Therese Conradine Casse, datter af A.L. Casse.

Kilder 

Ingeniørofficerer fra Danmark
Jernbanefolk fra Danmark
Danskere i 1800-tallet
Kommandører af Dannebrog
Personer fra Jylland
Nicolai Abraham
Mongstad

Mongstad er et industriområde beliggende i Nordhordland i kommunerne Lindås og Austrheim i Vestland fylke i Norge.

Olieraffinaderi 
Stedet er kendt for sit store olieraffinaderi, som blev sat i drift i 1975 af Statoil. Det ejes i dag af selskabet Mongstad Refining, hvor Statoil har 79 procent og Shell 21 procent ejerandel. Raffinaderiet blev udvidet for omkring 14 milliarder kroner i slutningen af 1980'erne, hvor stedet fik omfattende opmærksomhed på grund af budgetoverskridelser på over seks milliarder kroner. Dette blev kendt som Mongstad-skandalen, og førte til omfattende udskiftninger i Statoils ledelse.
Raffinaderiet har en kapacitet på 10 millioner ton råolie om året.
 
Foruden Statoil har flere andre industriselskaber også etableret sig i Mongstad, blandt dem Norsk Hydro.

Olieterminal 
På Mongstad har Statoil også en råolieterminal med lagerkapacitet på 9,5 millioner fade. Havneanlægget på Mongstad er Norges største målt i tonnage og Europas største oliehavn efter Rotterdam i Holland.
Der er også et LPG-procesanlæg (Vestprosess) på området.

Gaskraftværk 
Industrianlæggene på Mongstad bruger lige så meget strøm som alle husstandene i Oslo til sammen. Statoil har i flere år arbejdet med planer om at bygge et gaskraftværk på Mongstad, men på grund af høje CO2-udslip har de ikke fået koncession. Derfor arbejdede selskabet i samarbejde med danske DONG Energy (Elsam) med at bygge et gaskraftvarmeanlæg i stedet for, som skal bruge gas fragtet i rør fra terminalen på Kollsnes i Øygarden så Mongstad-anlægget kan få den nødvendige energi.

Bygningen af Mongstad gaskraftværk påbegyndtes i januar 2007, og driften blev igangsat i oktober 2009 med en effekt på 280 MW samt leverance af kraftvarme til industribrug. Der planlægges at bygge et fuldskala CSS-anlæg for indsamling og lagring af CO2 på Mongstad innen 2014.

Eksterne kilder/henvisninger 

 Statoil: Mongstad produksjonsanlegg
 IndustCards  – «CCGT Power Plants in Norway and Sweden».
 TCM hjemmeside

Litteratur 
 Georg Johannesen: Romanen om Mongstad, Oslo 1989  (ib.), 
 Karl Kolstad: Mongstad. Frå utkantbygd til industristad, Oslo Det Norske Samlaget 1999 

Equinor
Vestlands geografi
Lindås
Austrheim
Olieudvinding
Valdemar Brummer

Valdemar Brummer (4. september 1853 i Aarhus – 16. november 1929 i København) var en dansk ingeniør og jernbanemand.

Han var søn af oberst og driftsbestyrer Nicolai Abraham Brummer og arbejdede som jernbaneingeniør i Afrika. I 1895 nævnes han som fungerende direktør for Uruguay Northern Railway i Uruguay. 1896 blev han generaldirektør for North West Argentine Railway i Argentina. September 1901 blev han generaldirektør for jernbanen i Mexico, hvilket han var til 1903.

Ligesom sin far ægtede han (21. maj 1901 i Kongens Lyngby) et medlem af slægten Casse, nemlig Ingeborg Signe Casse (13. maj 1872 i Kappel, Maribo - 12. marts 1958 på Frederiksberg). Hun var datter af Gustav Engelbreth Casse og Mathilde Ingeborg Jensen.

Brummer er begravet på Bispebjerg Kirkegård.

Kilder 
 Slægtsside 

Valdemar
Personer fra Aarhus
Ingeniører fra Danmark
Jernbanefolk fra Danmark
Danskere i 1800-tallet
Danskere i 1900-tallet
Eventyrere fra Danmark
Michael Parsberg

Michael Parsberg (født Michael Parsberg-Hansen den 16. september 1974 i København) er en dansk trance og house producer og dj. Parsberg står bag succesen for navne som Safri Duo, DJ Encore og Barcode Brothers. Han har desuden remixet for navne som Shakira, Infernal og Aqua. I 2001 grundlagde han pladeselskabet MP1, først som underafdeling af EMI-Medley, og senere under disco:wax. Han er den ene halvdel af dubstep-succesduoen Pegboard Nerds.

Udvalgt diskografi 
som producer
 Little Jam – Alone in the Desert (1997)
 Barcode Brothers – Swipe Me (2000)
 Nagano All Stars – Push It to the Limit (2000)
 Me & My – Fly High (2001)
 Safri Duo – Episode II (2001)
 DJ Encore featuring Engelina – Intuition (2001)
 Barcode Brothers – BB02 (2002)
 Safri Duo – 3.0 (2003)
 DJ Aligator – Kiss My B-ass (2009)

Kilder

Eksterne henvisninger 
 Officiel hjemmeside 
 Michael Parsberg diskografi på Discogs
 Michael Parsberg på MySpace

Dj's fra Danmark
Musikproducere fra Danmark
Club Disco

Club Disco er det femte studiealbum af den australske sangeren Dannii Minogue. Det blev udgivet af All Around the World den 5. november 2007. Albummet indeholder seks singler, "You Won't Forget About Me", "Perfection", "So Under Pressure", "I Can't Sleep at Night", "He's the Greatest Dancer" og "Touch Me Like That".

Baggrunn 
Efter succesen af hendes forrige album Neon Nights blev Minogue spurgt af pladeselskabet All Around the World hvis hun ville skrive teksterne af et populær instrumental spor med titlen "Flower Power" som var et kæmpe hit i klubber i Ibiza. Minogue aftalt og skrev teksterne og titlen på sangen snart ændret til "You Won't Forget About Me".

I 2005 begyndte Minogue at skrive og indspille med mangeårige samarbejdspartnere. Som et resultat blev "Perfection" udgivet i oktober 2005 som albumets anden single, der blev et dance-hit og nåede førstepladsen på den britiske danceliste. Under en af de sessioner skrev Minogue med andre sangskrivere sangen "So Under Pressure", som blev inspireret af kræftdiagnoser af hendes søster Kylie Minogue. Minogue har beskrevet indspilningen af "So Under Pressure" som en stor præstation.

Sporliste 

"Do You Believe Me Now?" er ikke inkluderet på den australske udgave og "Touch Me Like That" er inkluderet i stedet som det første spor med resten af sangene følgende.

Listeplaceringer

Referencer

Eksterne henvisninger 
 Officielle hjemmeside af Dannii Minogue

Dannii Minogue-album
Album fra 2007
Severin Ahlquist

Severin Ahlqvist (15. september 1877 i Tårnby - 4. april 1946 i København) var en dansk/svensk bryder og Danmarks første verdensmester. 

Ahlqvist er den første verdensmester nogensinde, da han vandt den letteste klasse, 68 kg, i det første VM i 1904, som blev afholdt i Wien. Dansk Athlet-Union og hans klub Brydeklubben Hermod samlede sammen til en tredje eller fjerde klasses billet samt en madkurv, resten måtte han selv betale. Ahlqvist's verdensmesterskab tilskrives ofte Sverige.

Referencer

Eksterne henvisninger 
 Danmarks Brydeforbund - De første mestre 
 

Brydere fra Danmark
Frederik Safft

Frederik Safft (født 1841 i Store Heddinge, død 1883) var en dansk bryder og bager.

Det lykkedes 17. Maj, anden pinsedag, 1869 for Safft at uden problemer besejre Bryderkongen William Heygster fra Crystal Palace i London, men som var født i Bremen. Denne kamp var henlagt til Christiansborg Slots Rideplads i forbindelse med kapridning.  Allerede i første tag havde Safft rystet Heygster, da han lagde ham i det næste fladt på ryggen og kampen var afgjort.  
Cirkus Halvorsen i forlystelsesetablissementet Alhambra udlovede 100 rigsdaler til den som kunne besejre Bryderkongen . 
De efterfølgende ti år var Safft Danmarks største sportsnavn.

Kilder
Danmarks Brydeforbund - Frederik Safft 

Brydere fra Danmark
Personer fra Store Heddinge
Persillerod

Persillerod (Petroselinum crispum var. tuberosum) er en hvid rodfrugt, som minder om en pastinak.

Gastronomi 

Man spiser primært roden, som kan udskæres i stave, skiver eller tern og steges eller koges, fx til mos. Skåret i små tern er persillerod oplagt til lasagne og chili con carne samt chili sin carne og andre vegetarretter. Bladene bruges i lighed med persilleblade som kryddeurt.

Kilder
 http://saesonforgodsmag.dk/grontsager/persillerod  Opskrifter med persillerod samt kort information.

 
Krydderurter
Rodfrugter
Hans Heinrich Egeberg

Hans Heinrich Egeberg (26. april 1877 i Slagelse-1921) var en dansk bryder medlem af Brydeklubben Hermod i Købehavn, som vandt to verdensmesterskaber, i 1907 og 1908, i 100 kg-klassen. Han rejste til USA og blev professionel i 1904. Han holdt dog ikke længe som professionel bryder, da han ikke kunne leve med de arrangerede kampe, der var ret almindelige, på den tid. Egeberg deltog også i professionel brydning i Danmark fra 1910 i Cirkus Bech-Olsens brydetrup, senere som medlem af en cirkus forestilling hvor han kæmpede mod en tre år gammel tyr.

Kilder
 
 Danmarks Brydeforbund - De første mestre 

Brydere fra Danmark
Personer fra Slagelse
Masterchef Danmark Allstars

Masterchef Danmark Allstars er et dansk tv-program med de bedste af de tidligere deltagere fra Masterchef Danmark. Programmet er lavet til TV3. De 27 deltagere fra de tre tidligere sæsoner blev udvalgt af dommerne Henrik Boserup, Jakob Mielcke og Thomas Castberg.

Vinderen blev den tidligere vinder fra første sæson Timm Vladimir. Rune RK kom på andenpladsen og Søs Egelind på tredjepladsen.

Deltagere  
Grevinde Cath Danneskiold-Samsøe
Rune RK (2. plads)
Gitte Nielsen
Bill Holmberg
Ole Stephensen
Jonas Schmidt 
Julie Berthelsen
Naser Khader
Master Fatman (Morten Lindberg)
Therese Glahn
Thomas Madvig
Mia Lyhne
Dennis Knudsen
Søren Fauli
Le Gammeltoft
Kristian Humaidan (UFO)
Mascha Vang
Mads Larsen
Jens Blauenfeldt
Alexander Kølpin 
Thomas Evers Poulsen
Inez Gavilanes
Farshad Kholgi 
Heidi Albertsen

Der var også de tre tidligere vinder (Timm Vladimir, Søs Egelind og Jim Lyngvild), der blev sendt direkte ind i semifinalen. 

TV3-programmer
Madprogrammer fra Danmark
Gameshows fra Danmark
Danske tv-serier fra 2010'erne